Rune Aasheim

Rune Aasheim (født 1947) er en norsk diplomat. Han var Norges generalkonsul i St. Petersburg i Russland frem til august 2013 hvor han gikk av med pensjon.

Aasheim er utdannet cand. philol. med hovedfag i fransk fra Universitetet i Oslo. I 1982 begynte han som aspirant i Utenriksdepartementet.«UD-aspiranter», Aftenposten, 24. juni 1982, s. 10.

Han var mot slutten av den kalde krigen stasjonert ved Norges ambassade i Moskva. Etter at Norge i 1987 utviste fire sovjetiske diplomater for industrispionasje, svarte Sovjetunionen med å erklære to norske diplomater tjenestegjørende i Moskva uønsket, blant dem Aasheim.«Utvist spionerte mot industrimål», Aftenposten, 31. juli 1987, s. 4. I 1993 ble han utnevnt til ambassaderåd ved Norges ambassade i Paris.«Nytt fra statsråd», Aftenposten, 16. oktober 1993 , s. A11. Aasheim ble i 2004 ble utnevnt til generalkonsul i Murmansk.Offisielt fra statsråd, regjeringen.no, 6. august 2004. og i 2008 fikk han samme stilling i St. Petersburg.Offisielt frå statsrådet 6. juni 2008, regjeringen.no.

Kongen forfremmet i 2009 Aasheim til kommandør av Den Kongelige Norske Fortjenstorden «for embetsfortjeneste».Tildeling av ordener og medaljer: Søk i arkivet, kongehuset.no.

 Referanser 

Kategori:Norske filologer
Kategori:Norske diplomater
Kategori:Den Kongelige Norske Fortjenstorden
Kategori:Fødsler i 1947